Tella dina yiwet n tejra t taɛlayant, ullint fell-as almi t taqacuct, qqiment, dinna.A yuɣ lḥal a yamkan-nni deg-s i tnejmaɛen lewḥuc n tmurt-nni irkelli : d izem, d nmer, d illef, d uccen, d ibkki, d azrem, lḥaṣun kra bbayen yexleq Rebbi d lwaḥc di lɣaba-nni, di tmeddit ar tmeddit ttassen-d yak s ddaw n tejra-nni, ttewqamen tajmaɛt. Ass-nni dɣa, mazal ineṣef yiḍ, ussan-d irkelli ; tamttut-nni tetwali-ten-id di tejra. Almi d yiwet teswiɛt tesla-yas i wezrem yentteq, yenna-yassen : _ A yatmaten-iw aqli sfuḥeɣ rriḥa n bnadem, aɛni swi yellan dagi.